കര്ഷകരുടെ ഭാരത് ബന്ദ്: ഡല്ഹി അതിര്ത്തിയില് ഗതാഗത കുരുക്ക്, ട്രെയിനുകള് റദ്ദാക്കി കാര്ഷിക നിയമങ്ങള്ക്കെതിരായ കര്ഷകരുടെ ഭാരത് ബന്ദ് ഉത്തരേന്ത്യയില് പുരോഗമിക്കുന്നു. ഡല്ഹി, പഞ്ചാബ്, ഹരിയാന സംസ്ഥാനങ്ങളില് കര്ഷകരുടെ ഉപരോധം റോഡ് റെയില് ഗതാഗതത്തെ ബാധിച്ചു. ഡല്ഹി മീററ്റ് എക്സ്പ്രസ്വേയില് ഗാസിപൂരിനടുത്ത സമരവേദിക്ക് സമീപം ഗതാഗതം സ്തംഭിച്ചു. ഡല്ഹിയുടെ അതിര്ത്തികളായ നോയിഡയിലും ഗുഡ്ഗാവിലും വന് ഗതാഗതക്കുരുക്ക് അനുഭവപ്പെട്ടു. പഞ്ചാബും ഹരിയാനയും അതിര്ത്തി പങ്കിടുന്ന ശംഭുവിലും ഗതാഗതം തടസ്സപ്പെട്ടു. പലയിടത്തും സമരക്കാര് ട്രെയിനുകള് തടഞ്ഞു. അതിര്ത്തി പ്രദേശങ്ങളില് ഡല്ഹി പൊലീസ് കൂടുതല് സേനയെ വിന്യസിച്ചു. അതേസമയം, നിബന്ധനകളില്ലാതെ സര്ക്കാര് ചര്ച്ചക്ക് വിളിച്ചാല് തയാറെന്ന് ബി.കെ.യു നേതാവ് രാകേഷ് ടിക്കായത്ത് പ്രതികരിച്ചു. കൂടുതല് സംസ്ഥാനങ്ങളിലേക്കും സമരം വ്യാപിക്കുമെന്ന് ബികെയു നേതാവ് രാകേഷ് ടിക്കായത്ത് പറഞ്ഞു. വേണമെങ്കില് പത്ത് വര്ഷം വരെ സമരം ചെയ്യാന് തങ്ങള് തയ്യാറാണെന്നും എന്നാലും കാര്ഷിക നിയമങ്ങള് നടപ്പാക്കാന് തങ്ങള് അനുവദിക്കുകയില്ലെന്നും ടിക്കായത്ത് വ്യക്തമാക്കി. പ്രതിപക്ഷ പാര്ട്ടികളും നൂറിലധികം സംഘടനകളും കര്ഷകര്ക്ക് പിന്തുണയുമായെത്തി. ഡല്ഹി ജന്തര് മന്തറില് ഇടത് തൊഴിലാളി സംഘടനകള് മാര്ച്ച് നടത്തി. പ്രതിപക്ഷ നേതാക്കളായ രാഹുല് ഗാന്ധി, പ്രിയങ്ക ഗാന്ധി, മായാവതി എന്നിവരും കര്ഷകര്ക്ക് ഐക്യദാര്ഡ്യവുമായി രംഗത്തെത്തി. കര്ഷകര് പ്രതിഷേധം വെടിഞ്ഞ് ചര്ച്ചക്ക് വരണമെന്ന് കൃഷി മന്ത്രി നരേന്ദ്ര സിങ് തോമര് ആവശ്യപ്പെട്ടു.